***А1. Адзначце складаназлучаныя сказы, паміж часткамі якіх трэба паставіць коску:***

1) Дождж і каляровая вясёлка.

2) Ужо рэшткі мёду ў кветках падбірае пчолак рой і час жніва не за гарой.

3) Зямля ўсю ноч глыбока спала ў цемрадзі і ў туманах а сонца раніцай устала і свет змяніла на вачах.

4) Прадметы, знойдзеныя ў час раскопак у Брэсце, выстаўлены ў археалагічным музеі «Бярэсце» і кожны з іх па-свойму цікава расказвае пра побыт старажытнага горада.

5) Імгненне і атакуюць чмялі чырвоную канюшыну.

***А2. Адзначце складаназалежныя сказы, у якіх на месцы пропуску (пропускаў) трэба паставіць коску (коскі):***

1) Некалі людзі лічылі, што пражыванне вужа пад падлогай прыносіць у хату ўдачу \_\_\_і што знішчэнне такога вужа небяспечнае для гаспадароў.

2) Кажуць, што\_\_\_калі да палавіны кастрычніка з бярозы лісце не ўпала, то снег ляжа позна.

3) У бераг высокі\_\_\_дзе лозы растуць\_\_\_за хвалямі хвалі бягуць і бягуць.

4) Праз якую старонку пабяжыць жыццёвая сцежка\_\_\_падказаць можа толькі сэрца.

5) Зноў чаруе сваім водарам язмін\_\_\_з кветак якога гатуюць духмяную гарбату.

***А3. Адзначце бяззлучнікавыя складаныя сказы, у якіх на месцы пропуску трэба паставіць двукроп'е:***

1) Бягуць у свой домік мурашкі без грузу\_\_\_чакай навальніцы.

2) Халоднае і дажджлівае надвор'е для стрыжоў пагражае лютай бяскорміцай \_\_\_палююць гэтыя птушкі толькі ў цёплыя дні.

3) Пахла багуном і верасам\_\_\_над рачулкай віснуў туманок.

4) Студзень мяце\_\_\_ліпень залье.

5) У некаторых мясцовасцях на Юр'еў дзень існаваў такі абрад\_\_\_дзяўчаты, выбраўшы на год сябровак, мяняліся з імі хусткамі і ручнікамі.

***А4. Адзначце сцверджанні, якія адпавядаюць наступнаму сказу:***

*3 Полацкам, які з беларускіх гарадоў быў заснаваны першым звязваюць узнікненне на тэрыторыі нашай краіны манументальнай архітэктуры і гэта зразумела: менавіта ў Полацку ў сярэдзіне адзінаццатага стагоддзя пабудавалі першы мураваны храм, назва якога — Сафійскі сабор.*

1) У сказе пастаўлены ўсе неабходныя знакі прыпынку;

2) у сказе няправільна пастаўлена двукроп'е;

3) у сказе не хапае толькі адной коскі;

4) у сказе не хапае дзвюх косак;

5) сказ з'яўляецца складаным з рознымі відамі сувязі частак.

***А5. Адзначце сцверджанне, якое адпавядае сказу з простай мовай:***

*«Арктычныя кранкі выводзяць птушанят падчас арктычнага лета, — пачаў адказваць на маё пытанне лектар — потым яны ляцяць у Антарктыду».*

1) Простая мова няправільна заключана ў двукоссе;

2) у сказе не хапае коскі;

3) у сказе не хапае кропкі;

4) у сказе не хапае двукроп'я;

5) у сказе пастаўлены ўсе неабходныя знакі прыпынку.